**СУ „Св. Климент Охридски“**

**КРИТЕРИИ**

**за допустимост и подбор на преподаватели/служители за мобилност по програма „Еразъм+“, Ключова дейност 1, Образователна мобилност във висшето образование, Мобилност с цел преподаване в партниращи държави**

**Академична 2018/2019 година**

**Критерии за допустимост и подбор на кандидатите:**

* Кандидатът трябва да е преподавател в Софийския университет;
* Нивото на владеене на работния език да отговаря на нивото, посочено в споразумението с партниращия университет;
* За мобилност с цел преподаване се одобряват преподаватели, чиято област на знание/специалност отговаря на параметрите вписани в одобрения проект;
* Заявената мобилност с цел преподаване трябва да е част от учебната програма на приемащия университет;

**При равни други условия:**

* Приоритетно се одобряват кандидати, които не са участвали в мобилност по Програма Учене през целия живот, Еразмус Мундус, Еразъм+.
* Приоритетно се одобряват мобилности, за които към Протокола има приложена подписана от приемащия университет Работна програма и/или Писмо-покана от страна на приемащия университет.
* Приоритетно се одобряват щатните спрямо нещатните преподаватели;
* Приоритетно се одобряват преподаватели, които съдействат за организиране на изходящата студентска мобилност и за организиране обучението и престоя на входящи Еразъм студенти и преподаватели;
* Мобилността допринася за развитие на партньорството с приемащия университет.

**ВАЖНО:**

1. Минимални часове изнесени лекции – 8 часа за 5 последователни работни дни; при по-голям брой работни дни мобилност часовете се преизчисляват.
2. Краен срок за приключване на мобилностите – 30 юни 2019 г.

**Задължителни документи за кандидатстване**

- Заявление

- Мотивационно писмо